प्रभावित सदस्यों में परिवार के मुखिया मोहम्मद हासिम, उनकी पत्नी जयमून खातून, बेटी अफसाना खातून व पुत्र मोहम्मद हफीजुल शामिल हैं। पीड़ितों ने बताया कि स्नान करने के बाद ही सभी बाल आपस में चिपक गए और छूने के बाद हाथों में आ गए। शाम होते-होते सिर के पूरे बाल नीचे आ गए। लदनिया के प्रखंड विकास पदाधिकारी (बीडीओ) विमल कुमार व प्राथमिक स्वास्थ्य केन्द्र के चिकित्सक डॉ. विजय साह भी सोमवार को गांव पहुंच कर पीड़ित लोगों से पूछताछ की।